Plantar fasciitis al weer! | Health24
Posted by: Beth | 2011/01/20
Plantar fasciitis al weer!
Net weer `n opvolg van die seer voet!
Ek het verlede Maandag `n kortisoon inspuiting gehad nadat die diagnose van Osteiitis na Plantar Fasciitis verander is.
En my voet is nog steeds so seer dat ek moeilik loop, eintlik is dit nou op meer plekke seer as voorheen!
Die ortopeed kan my eers weer einde Maart sien (ontvangsdame se besluit) en ek sien nie kans om so lank met hierdie pyn te loop nie.
Sal dit help om nog `n opinie te kry, of is dit nou maar die standaard verloop van hierdie probleem?
Ek is so `n bietjie moedeloos want dit is tog nie so `n probleem geval nie?
Dankie vir die luister,
PF is nogal 'n pes om te behandel! Neem jy nog anti-inflammatoriese middels (soos Voltaren?) of iets met pyn en anti-inflammatoriese effekte (soos Myprodol?)
Sien ook hierdie artikel: http://www.cameronmedical.com/heelpain-2.htm
As jy alles probeer het en niks help nie, vra jou GP of hy nie vir jou 'n "backslab" wil aansit nie, of kry vir jou 'n "moon boot" sodat die voet heeltemal rus vir 'n week of twee.
Het jy dalk al 'n biokinetikus, fisioterapeut of voetkundige (podiatrist) gesien vir aanvullende behandeling?